
EH Bildu-Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, Nafarroako Gobernuari eskatzen dio idatzizko galdera hauei erantzun diezaien.
2024-2025 ikasturtean Lanbide Heziketako lege berria indarrean jarri zen. Horrek ekarri zuen ikastetxeetan aldi berean bi plan batera egotea: Lanbide Heziketa Duala (berria) eta Lantokiko Prestakuntza (zaharra). 2025-2026an ere bi planak uztartzen ari dira. Horrek esan nahi du 1. eta 2. mailan plan berriko ikasleak daudela, eta, aldi berean, plan zaharreko 2. mailako ikasle errepikatzaileak ere bai.
Virgen del Camino Ikastetxe Integratuko Zentroko irakasle eta gurasoek, ordea, adierazi dute Hezkuntza Departamentuak ez zuela egoera hori behar bezala aurreikusi. Eman zuten informazioaren arabera, irailean Lantokietako Prestakuntzako praktikak egiten hasi beharko zuketen hainbat ikasle errepikatzailek orain hasi edo hasiko dituzte praktika horiek. Moduloren bat gainditu gabe duten 89 ikaslek, ordea, martxoan hasi beharko luketela Lantokietako Prestakuntza.
Noiz egingo dute ikasle horiek Lantokietako Prestakuntza?
Zenbat orduko dotazioa izango du ikastetxeak praktika horiek koordinatzeko eta zuzentzeko?
Departamentuak eman al du agindurik Lantokietako Prestakuntza horien jarraibideei buruz?
Iruñean, 2026ko urtarrilaren 15ean 
Foru parlamentaria: Eneka Maiz Ulaiar
